Diari Oficial de la Generalitat Valenciana


Sumari del DOGV 4574, del 27-08-2003 (2003/9329)

RESOLUCIÓ de 28 de juliol de 2003, del director de l'Agència Valenciana de Ciència i Tecnologia, per la qual es concedixen noves beques de formació de personal investigador de caràcter predoctoral (modalitat A).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4574

Data del DOGV
:   27-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9329


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 28 de juliol de 2003, del director de l'Agència Valenciana de Ciència i Tecnologia, per la qual es concedixen noves beques de formació de personal investigador de caràcter predoctoral (modalitat A). [2003/9329]
  
Per mitjà de la Resolució de 28 de març de 2003, del subsecretari de l'oficina de Ciència i Tecnologia (DOGV, de 8 d'abril), modificada parcialment per la Resolució de 23 d'abril, es van concedir les beques per a la formació de personal investigador de caràcter predoctoral (modalitat A).
  
La base 13.2 de l'annex II de la Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques i ajudes per a la formació de personal investigador de caràcter predoctoral per a l'exercici 2003 (DOGV, de 13 de desembre), establix que les renúncies o les baixes que es produïsquen entre els becaris de nova concessió, dins dels tres primers mesos dels període de gaudi de la beca, podran ser cobertes amb l'adjudicació de beques a les persones sol·licitants següents per orde de reserva.
  
La Resolució de 13 de maig de 2003, del subsecretari de l'Oficina de Ciència i Tecnologia, va establir l'ordre de reserva, que va resultar del procés d'avaluació, per a les substitucions d'estes beques.
  
Per Resolució de 28 de maig de 2003, del director de l'Agència Valenciana de Ciència i Tecnologia (DOGV, d'11 de juny), es van acceptar les renúncies a diferents beques de formació de personal investigador de caràcter predoctoral, modalitat A, i s'adjudicaren altres d'idèntiques característiques.
  
Després d'esta primera substitució, i dins del termini dels tres primers mesos de gaudi de la beca, han sigut acceptades, per mitjà de les resolucions de 17 de juliol de 2003, tres renúncies addicionals de Javier Andreu Miralles, Isabel Bonora Andújar i José Antonio Sáez Cases.
  
Per tot això, i en virtut de les atribucions atorgades al president de l'Agència Valenciana de Ciència i Tecnologia en el Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol (DOGV, de 15 de juliol), i de la delegació de determinades facultats en el director de l'Agència Valenciana de Ciència i Tecnologia establida en la Resolució de 16 de maig de 2003, del president d'esta entitat, resolc:
  
Primer
  
Procedir a l'adjudicació de les tres beques de FPI modalitat A, vacants per renúncia, que s'especifiquen en l'annex I d'esta resolució.
  
Segon
  
El període de gaudi d'estes beques serà el comprés entre l'1 de setembre i el 31 de desembre de 2003.
  
Tercer
  
Desafectar crèdit per import de 14.000 euros corresponents al que es va preveure per al pagament de les mensualitats de juny a desembre de 2003 de Javier Andreu Miralles i Isabel Bonora Andújar i de 5.000 euros corresponents al que es preveu per la pagament de les mensualitats d'agost a desembre de 2003 de José Antonio Sáez Cases, i així mateix desafectar crèdit per import de 4.680 euros corresponents al que es va preveure per al pagament a l'entitat que figura en l'annex II, i que es realitze l'anul·litat de l'autorització i la disposició del crèdit en els termes referits.
  
Quart
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 12.000 euros, i a les entitats beneficiàries que figuren en el mateix annex per un import total de 4.680 euros, a càrrec de la línia pressupostària de l'Agència Valenciana de Ciència i Tecnologia SE3640001.
  
Cinqué
  
El termini per a la incorporació dels becaris al centre o departament serà de 10 dies comptadors des del dia 1 de setembre de 2003, s'entendrà que si no s'hi incorpora en el dit termini renuncia a la beca, llevat que compte amb autorització d'ajornament. A estos efectes el vicerector o vicerectora d'investigació o representant legal de la institució haurà d'acreditar davant l'Agència Valenciana de Ciència i Tecnologia la dita incorporació dins dels 10 dies següents a la data en què es produïsca.
  
Sisé
  
La dotació mensual serà de 1.000 euros, que es lliuraran a les persones beneficiàries per trimestres anticipats, sempre que siga possible.
  
La beca inclou una dotació addicional de 1.560 euros anuals, que es lliuraran a favor de les entitats on realitza el treball d'investigació el becari o becària, que figuren en l'annex I de la present resolució. La referida dotació addicional, obligatòriament s'haurà de destinar a les despeses previstes en la base 4.2 de l'annex II de la resolució de convocatòria de referència.
  
Les entitats beneficiàries hauran de justificar correctament les ajudes institucionals davant l'Agència Valenciana de Ciència i Tecnologia abans del 31 de gener de 2004. Així mateix, i en el cas de no haver sigut gaudida per part dels becaris la totalitat de l'ajuda institucional, en el termini abans referit, les entitats beneficiàries hauran de reintegrar l'import corresponent a l'Agència Valenciana de Ciència i Tecnologia.
  
Seté
  
Les persones beneficiàries d'estes beques estan obligades al compliment de les bases de la Resolució d'11 de desembre de 2002, abans citada.
  
Huité
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar potestativament en reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la publicació de la present resolució.
  
València, 28 de juliol de 2003.- El director de l'Agència Valenciana de Ciència i Tecnologia (p.d Resolució 16.05.2003 (DOGV, 21.05.2003)): Rafael Sanus Sellés.
  
ANNEX I
  
Expedient Beneficiari/ària Organisme
  
CTBPRA/2003/30 BENLLIURE TEBAR, RAFAEL UVEG
  
CTBPRA/2003/41 AROCAS MARTÍNEZ, NURIA CARMEN UVEG
  
CTBPRA/2003/5 FELIP MIRALLES, FRANCISCO UPV
  
Codi Organisme Organisme Ajuda Institucional
  
UPV Universitat Politècnica de València 1.560 €
  
UVEG Universitat de València-Estudi General 3.120 €
  
SUBTOTAL 4.680 €
  
ANNEX II
  
Codi Organisme Organisme Ajuda Institucional
  
UVEG Universitat de València-Estudi General 4.680 €
  
SUBTOTAL 4.680 €